‘বিনোদিনীর ‘কানহা’ গানে মুগ্ধ করলেন রুক্মিণী’

কলকাতা: প্রকাশ্যে ‘বিনোদিনীj (Binodiini Movie) নতুন গান কানহা। তাতেই ‘বিনোদিনী দাসি’র ভূমিকায় কথক নৃত্যশৈলীতে সকলকে মুগ্ধ করলেন রুক্মিণী মৈত্র (Rukmini Maitra)। মিউজিক লঞ্চে কানহা গানের সঙ্গে লাইভ পারফর্ম করেন রুক্মিণী মৈত্র। গানের রাজকীয় পরিবেশ থেকে পোশাকে ঐতিহ্যের ছোঁয়া, গানের দৃশ্যের কোরিওগ্রাফি, সিনেমাটোগ্রাফি দেখে অনেকেই ভাবতে বসেছেন সঞ্জয়লীলা বনশালির ছবি। এই কামাল করলেন পরিচালক রামকমল মুখোপাধ্যায়। পর্দায় বিনোদিনীর চরিত্রে সাবলীল ভাবে নিজেকে মেলে
ধরেছেন রুক্মিনা।

রামকমল মুখোপাধ্যায় পরিচালিত ‘বিনোদিনী (‘Binodini’ directed by Ramkamal Mukhopadhyay)- একটি নটীর উপাখ্যান’ পিরিয়ড ড্রামা। আগামী ২৩ জানুয়ারি মুক্তি পাচ্ছে ‘বিনোদিনী- একটি নটীর উপাখ্যান’। রুক্মিণীর বিনোদিনী হওয়া নিয়ে কম চর্চা হয়নি। ধেয়ে এসেছিল কটাক্ষ। সেই সব কটাক্ষকে ফুৎকারে উড়িয়ে দিয়ে নিজেকে প্রমাণ করলেন রুক্মিণী। বিনোদিনী হয়ে উঠতে রাতদিন এক করে পরিশ্রম করছেন অভিনেত্রী রুক্মিণী মৈত্র। মঞ্চে বিনোদিনীর বডি ল্যাঙ্গুয়েজ থেকে ব্যক্তিত্ব, নৃত্যশৈলী আত্মস্থ করেছেন তিনি। সুদীপ্তা চক্রবর্তীর কাছে আলাদা করে অভিনয়ের ক্লাস করেছেন। নাচের প্রশিক্ষণ নিয়েছেন, শাড়ি পরা অনুশীলন করেছেন। এবার প্রকাশ পেল বিনোদিনীর নতুন গান ‘কানহা’। গানে কণ্ঠ দিয়েছেন শ্রেয়া ঘোষাল। মিউজিক ভিডিও প্রকাশ্যে আসতেই শোরগোল। গানে দেখা গিয়েছে লাল ব্লাউজ ও সাদা লেহেঙ্গায় সেজে বিনোদিনী দাসীর বেশে রুক্মিণী। যেভাবে নৃত্যকলা পরিবেশন করলেন তাতে মুগ্ধ নেটপাড়া।